PÖYTÄKIRJA

Hallituksen kokous 9/2010
Iltakoulu ry
Aika: torstai 23.09.2010 kello 17:07–18:12
Paikka: Päätalon sali C1, Tampereen yliopisto

Läsnäolijat: Gritten Naams, puheenjohtaja
Matti Muhli, sihteeri
Niilo Palin
Ilari Väänänen
Mira Keränen
Saara Kuittinen
Iida Jaakkola
Hanna Meriläinen

1.	Kokouksen avaus
Puheenjohtaja avasi kokouksen kello 17:07.

2.	Laillisuus ja päätösvaltaisuus
Kokous todettiin lailliseksi ja päätösvaltaiseksi.

3.	Pöytäkirjantarkastajien valinta
Pöytäkirjantarkastajiksi valittiin Saara Kuittinen ja Mira Keränen.

4.	Esityslistan hyväksyminen 
Esityslistalta poistettiin kohta 10 ”Svalin sponsorointisopimus”. Muuten esityslista hyväksyttiin sellaisenaan työjärjestykseksi.

5.	Ilmoitusasiat ja posti
Toimintasuunnitelma- ja budjettialoitteiden tekeminen vuodelle 2011
Puheenjohtaja Gritten Naams esitteli hallitukselle ohjeet budjettialoitteen tekemiseksi ylioppilaskunnalle. Käytiin myös keskustelua tulevan vuoden toimintasuunnitelman luonnostelemisen aloittamisesta.

Yhdistyslakiin tulleet muutokset
Puheenjohtaja tiedotti hallitusta 01.09.2010 voimaan tulleista yhdistyslain muutoksista, joihin sisältyy muun muassa sähköisen/etäkokouksen mahdollisuus.

Palaute kaupunkisuunnistuksesta
Tamyn kaupunkisuunnistuksesta sekä tiistaina 14.09. tapahtumassa pidetystä Iltakoulun rastista kuultu 
palaute on ollut positiivista ja tapahtuma on onnistunut hyvin.

Postia
Postissa oli tullut lasku keskiviikkona 29.09. järjestettävästä kv-saunasta sekä Anti-lehtiin liittyvä Juvenes Printin lasku, joka menee selvittelyyn.

6.	Talous
Rahastonhoitaja Hanna Meriläinen tiedotti, että talous on kunnossa.

Keskusteluasiat

7.	 Mennet ja tulevat tapahtumat
Tamyn aktiivien koulutus- ja perehdytystilaisuus 12.10. Senssillä
Ylioppilaskunta järjestää ainejärjestöaktiiveille koulutus- ja perehdytystilaisuuden, johon hallitusvastaavilla on mahdollisuus ilmoittautua. Päätettiin hoitaa asia sähköpostin välityksellä.

Polho Ry:n vuosijuhlat 16.10.
Iltakoulu on saanut kutsun Helsingin yliopiston poliittisen historian opiskelijoiden Polho ry:n vuosijuhlille. Ilmoittautumisia otetaan vastaan ensin hallituksen keskuudesta ja sitten muun jäsenistön joukosta. Iltakoulu maksaa puolet osallistujien illalliskorteista. Päätettiin hoitaa asia sähköpostitse.

Tamyn vuosijuhlat 5.11.
Iltakoululla on mahdollisuus osallistua myös Tampereen yliopiston ylioppilaskunnan vuosijuhlille. Tämänkin tapahtuman ilmoittautumiset päätettiin hoitaa hallituksen sähköpostilistan kautta.

Syyskokous
Iltakoulu ry:n sääntömääräinen syyskokous järjestetään maanantaina 22.11.2010 kello 17:00 alkaen.

8.	 Toimikunnat

8.1. Juhla- ja tapahtumatoimikunta
Fuksisitsit Patinan kanssa vai lauluilta
Iltakoulun ja Patinan yhteiset fuksisitsit järjestetään tiistaina 26.10.2010 Amos-klubilla. Fuksien ja tuutorien ilmoittautuminen alkaa pian. Iltakoulun vastuulla on järjestää tapahtumaan neljän henkilön joukko tarjoilijoiksi.

Iltakoulun sitsit marraskuussa
Iltakoulu järjestää sitsit viikolla 47. Tapahtuman suunnittelu aloitetaan pikimmiten.

Fuksikastajaiset 27.10.
Johtuen lokakuun runsaasta ohjelmasta päätettiin siirtää fuksikastajaiset torstaille 28.10.2010.

8.2. Ulkosuhde- ja koulutuspoliittinen toimikunta
	Kööpenhaminan ekskursio
Ekskursion järjestelyt ovat hyvällä mallilla.

8.3. Työelämä- ja varainhankintatoimikunta
	Haalarien tilaus ja saapuminen
	Työelämä- ja varainhankintavastaava Iida Jaakkola tiedotti, että haalareiden tilaus on sovittu haalarifirman kanssa ja toimitus on luvattu lokakuun puoliväliin. Lopullinen tilaus tehdään lähipäivinä, kunhan kaikki sponsorisopimukset saadaan laadittua valmiiksi. Tämänhetkisillä sopimuksilla haalarien hinnaksi tulee n. 25–28€/kappale.

Kuntamarkkinat
	Talkootöillä Kuntamarkkinoilla saatiin kerättyä 385€.
	
Muut syksyn varainkeruumahdollisuudet
Keskusteltiin mahdollisista talkootöistä ynnä muista keinoista hankkia yhdistykselle lisävaroja.
	
8.4. Tuutor- ja kv-toimikunta
Kv-sauna 29.09. Finn-Medin tiloissa
	Iltakoulu järjestää kansainvälisen saunaillan keskiviikkona 29.09.2010 Finn-Medin tiloissa Kaupissa. Kv.- ja tasa-arvovastaava Veikko Mäkelä kerää ryhmän kokoon Keskustorilla kello 18:00 ja opastaa bussimatkan saunalle.

8.5. Kulttuuri- ja liikuntatoimikunta
Ei erityistä tiedotettavaa.

9.	 META
Muita esille tulevia asioita ei ollut.

 Päätökset 

10.	 Seuraavasta kokouksesta sopiminen
Seuraava kokous järjestetään torstaina 07.10.2010 kello 14:00 alkaen.

11. 	Kokouksen päättäminen
Puheenjohtaja päätti kokouksen kello 18:12.

Gritten Naams																																																																																																																																																																																												Matti Muhli
puheenjohtaja																																																																																																																																																																																																sihteeri

Saara Kuittinen																																																																																																																																																																																									Mira Keränen
pöytäkirjantarkastaja																																																																																																																																																															pöytäkirjantarkastaja